《秋闱赏月》
明代·袁崇焕

战罢文场笔阵收，客途不觉过中秋。
月明银汉三千界，歌碎金风十二楼。
竹叶喜添豪士志，桂花香插少年头。
嫦娥必定知人意，不钥蟾宫任我游。

作者简介：（1584—1630）明广东东莞人，一说广西藤县人，字元素。万历四十七年进士。授邵武知县。天启初擢兵部职方司主事。超擢佥事，监关外军，筑宁远城，配置西洋大炮。天启六年，击退后金努尔哈赤进攻，升辽东巡抚。次年，击退皇太极进攻，时称“宁锦大捷”。以不为魏忠贤所喜，乞休归。崇祯元年召还，以兵部尚书兼右副都御史，督师蓟辽。二年，后金兵入关，威胁北京，崇焕千里赴援。崇祯帝中反间计并听信谗言，以谋叛罪下崇焕狱，磔死。有《袁督师遗集》。